उद्यमी बनने के लिए लक्ष्य निर्धारण जरूरी
उज्जैन | स्वयं का रोजगार या किसी के यहां रोजगार प्राप्त करना दो अलग-अलग बातें हैं। लेकिन स्वरोजगार अग्रणी होता है। उद्यमिता कौशल विकास आज जाने-पहचाने शब्द बन गए हैं। उद्यमिता में पैसे से ज्यादा मानव अनुप्रेरण की आवश्यकता होती है। उद्यमी बनने के लिए लक्ष्य का निर्धारण जरूरी होता है।
यह बात उद्यमिता विकास केंद्र सेडमैप के प्रमेश मिश्रा ने माधव कॉलेज में उच्च शिक्षा से रोजगार की दिशाएं विषय पर व्याख्यानमाला में कही। यूकाे बैंक प्रबंधक डॉ. संदीप पाल ने शिक्षा लोन के बारे में जानकारी दी। महेंद्र जैन ने प्रतियोगी परीक्षाओं में सफलता का मंत्र विषय पर संबाेधित किया। डॉ. राकेश ढंड ने उद्यमी का अर्थ समझाया। अध्यक्षता प्राचार्य डॉ. बीएस मक्कड़ ने की।
कल महिला आईटीआई में मार्गदर्शन शिविर: शासकीय महिला औद्योगिक प्रशिक्षण में प्रक्षिणार्थियों को स्वरोजगार व बैंक लोन तथा प्लेसमेंट की जानकारी देने के लिए 8 से 10 मार्च तक मार्गदर्शन शिविर का आयोजन किया जाएगा। समय प्रतिदिन दोपहर 3 बजे से होगा। इसमें जिला रोजगार अधिकारी, बैंक अधिकारी व उद्यमिता विकास अधिकारी उपस्थित रहेंगे। सभी पास आउट प्रशिक्षणार्थी शिविर में उपस्थित हो सकेंगे।
व्याख्यानमाला में संबोधित करते अतिथि। उपस्थित प्राचार्य डॉ. मक्कड़ व अन्य।
hin_Deva hin_Deva awa_Deva hin_Deva hin_Deva